ผู้สื่อข่าวรายงานว่า จากการสอบถามพ่อค้าแม่ค้าส่วนใหญ่ จะเข้ามาเซ้งรับช่วงต่อ ไม่ได้มาจับจองตั้งแต่แรกพัฒนาเป็นตลาดกลางผักและผลไม้เมื่อปี 2537 ดังนั้น ค่าเซ้งแผงจึงทวีราคาแพงขึ้นเรื่อยๆ เมื่อมีผู้ค้ารายใหม่เข้ามา นอกจากนี้ยังมีธุรกิจอีกหลายอย่างที่เกี่ยวพันกับตลาด เช่น วินมอเตอร์ไซค์รับจ้าง ซึ่งมีนักการเมืองท้องถิ่น ตำรวจ และทหาร เข้ามาจับจองตั้งวิน รวม 4 วิน แต่ละวินมีการเรียกเก็บเงินค่าเช่าแตกต่างกันไปนอกจากนี้ ยังมีการเก็บรถที่วิ่งเข้าออก ทั้งรถซื้อขายและส่งของ หรือแม้แต่รถที่ไปจับจ่ายซื้อ แยกออกเป็นรถบรรทุก 4 ล้อ หากขนผักมาขาย ความสูงเท่ากับโครงเหล็กเสริมด้านข้าง จะคิดอัตราค่าเข้าสูงสุดอยู่ที่ 70 บาท ถ้าผักที่ขนมาขายสูงระดับกลางเหล็กเสริม เสียค่าเข้า 50 บาท หากขนผักมาเสมอขอบกระบะ จะเสียค่าเข้าต่ำสุดอยู่ที่ 30 บาท แต่ถ้าเป็นผลไม้ค่าเข้าสูงสุดจะอยู่ที่ 70 บาท ต่ำสุดอยู่ที่ 40 บาท สำหรับรถที่เข้ามาจับจ่าย หากเป็นรถบรรทุก 4 ล้อเล็ก เสียค่าเข้า 80 บาท รถหกล้อ 100 บาท และรถสิบล้อ 150 บาททั้งนี้ จากการตรวจสอบจากยอดบัตรจอดรถที่ฉีกให้ผู้ค้าพบว่ามีรถซื้อขายและส่งของสับเปลี่ยนหมุนเวียนเข้ามาที่ตลาดกลางผักและผลไม้แห่งนี้มากถึง 1,500 คันธุรกิจอีกประเภทที่อยู่คู่กับตลาดกลางผักและผลไม้ คือ พนักงานบรรทุกผักและผลไม้ให้ลูกค้า สวมเสื้อกั๊กสีน้ำเงินประมาณ 200 คน
พนักงานบรรทุกผักและผลไม้ให้ลูกค้าสวมเสื้อกั๊กสีน้ําเงินประมาณกี่คน 
200 คน